text: Middelalderfestival: Varde fejrer 575 års købstadsjubilæum 
  31 august 2017 kl. 19.36
  I år er det nøjagtig 575 år siden, at Varde fik købstadsrettigheder. Det markerer byen med fire dages middelalderfestival. 
  Middelalderdragter, ildshow og ærtesuppe er ikke noget, der er hverdag i Varde. Men de næste fire dage er det noget af det, man kan opleve i byen.  Der er nemlig middelalderfestival i købstaden.
  Varde markerer nemlig, at kong Christoffer af Bayern i 1442 bekræftede Varde bys købstadsrettigheder.
  - Det er vores historie, og det vi bygger hele fundamentet på for Varde by og vores egn her. Vi bruger anledningen til at fortælle, at vi har en stærk historie, og vi har en smuk bymidte, og så binder vi det sammen med fremtiden, som vi er en del af, siger borgmester i Varde Kommune, Erik Buhl (V), til TV SYD.
  De næste par dage vil mange i byen være iført middelalderdragter. 35 frivillige fra teaterforeneningen 7-kanten har henover sommeren kreeret 50 middelalderdragter fra bunden.
  Se øverst i artiklen, hvordan dragterne bliver til, og hvordan Vardes borgmester ser ud i sin middelalderdragt.
  Programmet for de fire dages middelalderfestival kan du se lige her.
  